Berlingske Tidende, 1836-12-28
London, den 16de December. - Lord Warncliffe, som bekjendt en af de meest ansete Pairs af Torv Partiet, har i disse Dage holdt en lang Tale i en conservativ Forsamling i Wakefield, hvilken var stilet mod Ministrene og fornemlig mod O'Connell. Whigerne, meente Lorden, var en betydelig Minoritet, som ikke havde Kongen paa sin Side og Kirken imod sig, som fængsler Dissenterne ved et svagt Baand af falske Løvter, og som kun taales af de Radicale. Med Hensyn til sine personlige Forhold bemærkede Taleren Følgende: "De have uden Tvivl læst i Tidenderne en, naturligviis med Gloser ledsaget Efterretning om, at min Gemalinde skulde være udnævnt til Dronningens Kammerdame. Hvem der kjender den Højagtelse og Beundring, der almindelig ydes vor ophøiede Dronning, men i Særdeleshed, da det er bekjendt med hvilken Hengivenhed og Kjærlighed alle de Personer, fra de høieste til de laveste, som staae i hendes Tjeneste, ere hende hengivne, vil gjerne troe, at ethvert Fruentimmer her i Landet, hendes Rang og Forhold være end hvilkesomhelst, vil i høieste Grad føle sig æret ved hendes Majestæts Valg og befalinger. Men, mine Herrer jeg skulde mene, den politiske Stilling, hvori jeg staaer, er af den Beskaffenhed, at man havde skullet betænke sig, førend man eftersnakkede et Rygte om en saadan Udnævnelse, og jeg maa virkelig sige Dem, hvad jeg troer, at en saadan Tanke aldrig er faldet Nogen ind paa en af Siderne, med et Ord, at Rygtet, er usandt." Derpaa forsvarede Lord WarneliffeOverhuset, om hvilket han sagde, at det nu befandt sig i en heftig Kamp med den republikkanske Faction, mod den Bebreidelse, som om det vilde tilintetgjøre alle Regjeringens Forholdsregler, medens han af O'Connells egne Yttring deducerede, at det ikke havde været denne om at gjøre om AppropriationsClausulen og om Municipalitetets Reform i Jrland for disse Forholdsreglers egen Skyld, men kun for at naae sine meere udstrakte Hensigter: Omstyrtningen af Kongens Regjering, Lorderne og Underhuset, og Jndførelsen, af et reent Democrati, og at Overhuset derfor havde gjort Ret i at forkaste dem. Men – vedblev Taleren – Agitatoren siger, de behøvede ikke at troe, at han vilde sætte den catholske Kirke som den herskende i Stedet for den protestantiske, men hans Hensigt var kun, at indføre en Selvbeskatning til religiøse Øjemeed eller en frivillig Kirke. Mine Herrer, jeg hører til dem, som troe, at en hvilkensomhelst Kirke er nødvendig forbunden med Staten, ikke for Personer af min Stand eller for Fleertallet af dem, jeg her taler til, men for den allerlaveste Classe af vore Landbeboere, og jeg erklærer, med al min Modbydelighed for den catholske Religion, med alle mine fra Varnbeenindfugede Fordomme mod samme, at jeg langt hellere vilde see den catholske Kirke i Jrland, end at Religionen der skulde overlades den frie Villie, thi var engang det Exempel givet, at der ikke var nogen herskende Kirke i Jrland, saa vilde det ogsaa være umuligt at opretholde Protestantismen, som Stats-Religion i England. Men troer De da virkelig, at trods Alt, hvad O'Connell siger, at et frivilligt Religions=System vilde eller kunde blive indført i Jrland, hvis den protestantiske Kirke blev tilintetgjort der, Jeg for min Deel troer, at de syv Millioner Catholikker i Jrland ikke vilde hvile, førend de havde gjort deres Kirke til den herskende."